Diari Oficial de la Generalitat Valenciana


Sumari del DOGV 8778, del 01-04-2020 (2020/2034)

Notificació de la sentència dictada en el procediment de guarda i custòdia número 1069/2018.
--------------------------------------------------------------------------------------------

### Dades del document

Número de DOGV
:   8778

Data del DOGV
:   01-04-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/2034


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de guarda i custòdia número 1069/2018. [2020/2034]  
Pedro Moya Donate, lletrat de l'Administració de justícia del Jutjat de Primera Instància núm. 7, faig saber que, en aquest procediment de mesures fills extramatrimonials, seguit a instàncies d'Any Lorena Oliveros Cardona contra James Adolfo Correa Gallego, s'ha dictat la sentència que té l'encapçalament i la dispositiva que, literalment, són com segueix:  
  
Sentència núm. 130/2020.  
Castelló, dos de març de dos mil vint.  
José Luis Conde-Pumpido García, magistrat jutge de primera instància núm. 7 de Castelló, ha conegut aquestes actuacions sobre mesures de fills extramatrimonials núm. 1069/2018, promogudes per Anyi Lorena Oliveros Cardona, representada per la procuradora la Sra. Torres Vicente i defensada pel lletrat el Sr. Naya Mesado, contra James Adolfo Correa Gallego, en rebel·lia, i en les quals ha sigut part el Ministeri Fiscal.  
  
Dispositiva  
Estime parcialment la demanda formulada per la procuradora la Sra. Torres Vicente en nom i representació d'Anyi Lorena Oliveros Cardona contra James Adolfo Correa Gallego, i decrete l'adopció de les mesures següents:  
1. Atribuir a la demandant la guarda i custòdia i l'exercici exclusiu de la pàtria potestat respecte del fill menor \*\*\*.  
2. No s'estableix cap règim de visites entre el pare i el fill menor.  
  
3. El pare abonarà, en concepte de pensió d'aliments per al seu fill i amb efectes des de la data d'interposició de la demanda, la suma de 150 euros mensuals, que ingressarà dins dels 5 primers dies de cada mes en el compte bancari que designe la mare, i que s'actualitzarà anualment d'acord amb les variacions de l'IPC.  
4. Les despeses extraordinàries necessàries que genere el fill les sufragaran els dos progenitors al 50 %.  
Tot això, sense fer la imposició expressa de costes a cap litigant.  
  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació, dins del termini de 20 dies, que no suspendrà l'eficàcia de les mesures acordades.  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs d'apel·lació, la part recurrent ha de constituir un depòsit de 50 euros, que ha de consignar en el compte de consignacions d'aquest jutjat, i no s'admetrà a tràmit el recurs si el depòsit no està constituït.  
  
Aquesta és la meua sentència, que pronuncie, mane i signe. El jutge   
Publicació: la sentència anterior ha sigut llegida i publicada pel jutge que l'ha dictada, mentre es constituïa en audiència pública, el mateix dia del pronunciament d'aquesta, davant del lletrat de l'Administració de justícia. En done fe.   
I, atés que es desconeix el parador del demandat, James Adolfo Correa Gallego, expedisc aquest edicte a fi que li valga de notificació en deguda forma, que es publicarà en el Diari Oficial de la Generalitat Valenciana i el tauler d'anuncis del Jutjat.  
  
Castelló de la Plana, 2 de març de 2020.- El lletrat de l'Administració de justícia.